25-may

25-may dúnya ellerinde qanday waqıyalar menen este qaldı? Zárúr sáneler hám áhmiyetli waqıyalar — bul kún tariyx betlerinde. 

Búgin — xalıqaralıq joytılǵan balalar kúni. Bul sáne AQShtan baslanǵan. 1979-jılı 25-may kúni altı jasar amerikalı oqıwshı Evian Peyts joǵalıp ketti. Bul waqıya jámiyette keń túrde talqılanıp, balanı pútkil dúnya izledi. Biraq Evian tabılǵan joq. Aradan tórt jıl ótip, 25 may sánesin joytılǵan balalar kúni retinde atap ótiw járiyalanǵan. 

Sonday-aq, 25-may — Dúnyajúzlik qalqansha bezi kúni. 2009-jılı Evropalı tireoidologiyalıq jámiyetlik baslaması qurılǵan. Ol qalqansha bezine baylanıslı máselelerdi izertlew menen shuǵıllanatuǵın shólkem.

Búgin Qazaqstannıń Almatı qalasında fontanlar bayramı belgilenbekte. Bayram 2005-jıldan baslap jıl sayın ótkeriledi.

25-may Rossiyada til qánigeleriniń bayramı. 

Al, Germaniyada búgin qulpınay kúni bayramlanıp atır. 

 Dúnyada bolǵan waqıyalar 
1869-jılı Vena operasınıń imaratı ashıldı;

1936-jıl Rossiyada «Cirk» kinokomediyası kópshilik názerine usınıldı;

1953-jılı Texas shtatındaǵı Xyuston qalasında dáslepki kommerciyalıq emes bilim telekanalı jumısın basladı;

2003-jıl «Ежик в тумане» multfilmi Tokiodaǵı festivalda eń ayrıqsha multfilm dep tán alındı.

 Dúnyaǵa kelgen ataqlı tulǵalar 
1931-jılı belgili kosmonavt Georgiy Grechko dúnyaǵa keldi;

1939-jılı britaniyalı kino hám teatr aktyorı, prodyuser Ien Makkellen dúnyaǵa keldi;

1949-jılı belorussiyalı estrada qosıqshısı «Pesnyarı» toparınıń aǵzası Leonid Bortkevich dúnyaǵa keldi;

1971-jılı rossiyalı qosıqshı, aktrisa, Rossiyaǵa miyneti sińgen artist (2013) Kristina Orbakayte dúnyaǵa keldi.